Tenismanul rus Andrei Rublev, numărul opt mondial, s-a calificat în finala turneului ATP Masters 1.000 de la Madrid, dotat cu premii totale de 7.877.020 de euro, după ce l-a învins pe americanul Taylor Fritz (13 ATP), cu 6-4, 6-3.
Rublev s-a impus în doar o oră şi 12 minute, dar americanul continuă să conducă în meciurile directe, cu 5-4.
În ultimul act, rusul va primi replica învingătorului dintre Felix Auger-Aliassime şi cehul Jiri Lehecka.
Pentru Rublev este doar a doua finală din acest sezon, după ce a câştigat titlul la Hong Kong la începutul anului. Totodată va fi a cincea finală ATP Masters 1.000 din carieră pentru rus.